***ОПШТИ ДЕО***

Предмет јавне набавке бр.26/2020: nабавка грађевинског материјала за побољшање услова становања интерно расељених лица.

Предметну набавку, суфинансира Комесаријат за избеглице и миграције РС, сходно Уговору бр. 110-182/20 од 12.06.2020.год. који је закључен између Општине Врњачка Бања и Комесаријата.

Максимални рок испоруке је 15 радних дана од дана пријема писменог позива наручиоца.

Понуђач је дужан да у понуди назначи понуђени рок испоруке. Испорука ће се вршити на територији Општине Врњачка Бања према месту становања интерно расељених лица. Под испоруком се подразумева превоз и истовар добара на адресу крајњег корисника. Обавеза испоруке пада на терет понуђача/добављача.